2003/566/EY: Komission päätös, tehty 28 päivänä heinäkuuta 2003, jäsenvaltioiden vuodeksi 2003 vahvistamien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien täytäntöönpanoon liittyvien toimien toteuttamiseen myönnettävästä taloudellisesta korvauksesta (tiedoksiannettu numerolla K(2003) 2693)



Virallinen lehti nro L 192 , 31/07/2003 s. 0044 - 0052



Komission päätös, tehty 28 päivänä heinäkuuta 2003, jäsenvaltioiden vuodeksi 2003 vahvistamien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien täytäntöönpanoon liittyvien toimien toteuttamiseen myönnettävästä taloudellisesta korvauksesta (tiedoksiannettu numerolla K(2003) 2693) (2003/566/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön osallistumisesta jäsenvaltioiden hyväksymien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien käyttöönottoon liittyvien eräiden menojen rahoitukseen 28 päivänä toukokuuta 2001 tehdyn neuvoston päätöksen 2001/431/EY(1) ja erityisesti sen 13 artiklan, sekä katsoo seuraavaa: (1) Belgia, Tanska, Saksa, Kreikka, Espanja, Ranska, Irlanti, Italia, Alankomaat, Itävalta, Portugali, Suomi, Ruotsi ja Yhdistynyt kuningaskunta ovat toimittaneet komissiolle kalastuksen valvontatoimia koskevat ohjelmat 1 päivän tammikuuta 2001 ja 31 päivän joulukuuta 2003 väliseksi ajaksi. Ohjelmien mukana on niihin liittyvien menojen rahoitusta koskevat hakemukset. Jäsenvaltiot ovat toimittaneet ajantasaistetut hakemukset vuodelle 2003. (2) Yhteisön rahoitusta voidaan myöntää rahoituspyynnöille, jotka koskevat päätöksen 2001/431/EY 2 artiklassa lueteltuja toimia. Erityisesti neuvoston asetuksen (EY) N:o 2371/2002(2) säännökset huomioon ottaen etusijalle asetetaan toimet, jotka koskevat satelliittiseurantajärjestelmän (VMS) laajentamista koskemaan alle 24-metrisiä aluksia, tietojen sähköiseen toimittamiseen tai kalastusalusten kaukohavaintojärjestelmiin liittyvien kokeiluhankkeiden toteuttamista sekä kansallisten virkamiesten koulutusta. (3) On syytä vahvistaa yhteisön rahoitusosuus kustakin toimesta, menojen korvaamisen edellytykset sekä vuoden 2003 osalta tukikelpoisten menojen kokonaismäärä toimikohtaisesti jäsenvaltioittain. (4) Satelliittiseurantajärjestelmän 18-24-metrisiin aluksiin ulottamisen edistämiseksi yhteisön rahoitusosuus olisi korotettava yli 50 prosenttiin tukikelpoisista menoista noudattaen päätöksen 2001/431/EY 11 artiklassa vahvistettua enimmäismäärää. (5) Päätöksen 2001/431/EY 15 artiklan mukaisesti jäsenvaltiot ovat velvoitettuja suorittamaan menot yhden vuoden kuluessa siitä, kun oikeudellinen ja taloudellinen sitoumus on tehty. Tämä sitoumus on tehtävä viimeistään sitä kalenterivuotta seuraavana kalenterivuotena, jona komission päätös annettiin tiedoksi. (6) Päätöksen 2001/431/EY 17 artiklan 1 kohdan mukaisesti jäsenvaltioiden on jätettävä menoja koskevat korvaushakemuksensa komissiolle viimeistään sitä vuotta seuraavan vuoden 31 päivänä toukokuuta, jona menot on hyväksytty. (7) Tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tässä päätöksessä vahvistetaan kunkin jäsenvaltion tukikelpoisten menojen määrät, yhteisön rahoitusosuudet ja rahoitukseen liittyvät edellytykset vuodeksi 2003 siinä määrin kuin tukikelpoiset menot on tosiasiallisesti käytetty kalastustoimien valvontaohjelmien täytäntöönpanoon. 2 artikla Menoihin, jotka koskevat valvontaan liittyvien tietojen vaihdossa tarvittavien laitteiden ja tietoverkkojen käyttöönottoa, voidaan myöntää liitteessä I esitetyissä rajoissa enintään 50 prosenttia tukikelpoisista menoista oleva rahoitusosuus. 3 artikla Menoihin, jotka koskevat uusien tekniikoiden kokeilua ja käyttöönottoa muiden kuin 4 ja 5 artiklassa säädettyjen kalastustoimien valvonnan parantamiseksi, voidaan myöntää liitteessä II esitetyissä rajoissa enintään 50 prosenttia tukikelpoisista menoista oleva rahoitusosuus. 4 artikla Menoihin, jotka koskevat satelliittiseurantajärjestelmän kokonaispituudeltaan 18-24-metrisiin aluksiin ulottamiseen liittyviä investointeja, voidaan myöntää liitteessä III esitetyissä rajoissa enintään 100 prosenttia tukikelpoisista menoista oleva rahoitusosuus seuraavien edellytysten täyttyessä: - yhteisön kalastusaluksiin asennettavien VMS-laitteistojen hankinnasta aiheutuvat hyväksyttävät enimmäiskustannukset ovat enintään 4500 euroa alusta kohden, - kyseisten VMS-laitteistojen hankintaa koskevan rahoitusosuuden enimmäismäärää alennetaan 50 prosenttiin 1500 euroa alusta kohden ylittävältä menojen osalta. 5 artikla Menoihin, jotka koskevat tietojen sähköiseen toimittamiseen ja kaukohavaintojärjestelmiin liittyvien kokeiluhankkeiden toteuttamista, voidaan myöntää liitteessä IV esitetyissä rajoissa enintään 100 prosenttia tukikelpoisista menoista oleva rahoitusosuus. 6 artikla Menoihin, jotka koskevat valvontatoimiin liittyvien kansallisten virkamiesten koulutusta, voidaan myöntää liitteessä V esitetyissä rajoissa enintään 50 prosenttia tukikelpoisista menoista oleva rahoitusosuus. 7 artikla Menoihin, jotka koskevat kalastustoiminnan valvonnan, tarkastamisen tai seurannan varmistamiseksi tosiasiallisesti käytettyjen alusten tai ilma-alusten hankintaa ja nykyaikaistamista, voidaan myöntää liitteessä VI esitetyissä rajoissa enintään 35 prosenttia tukikelpoisista menoista oleva rahoitusosuus. 8 artikla Menoihin, jotka koskevat yhteisen kalastuspolitiikan valvontaa varten hyväksyttyjen menojen arviointijärjestelmän täytäntöönpanoa, myönnetään liitteessä VII esitetyissä rajoissa enintään 50 prosenttia tukikelpoisista menoista oleva rahoitusosuus. 9 artikla Jäsenvaltioiden on esitettävä komissiolle tässä päätöksessä tarkoitettuja menoja koskevat korvaushakemuksensa viimeistään 31 päivänä toukokuuta 2006. 10 artikla Korvausta ja ennakkoja koskevat hakemukset, joita ei ole tehty euroina, muunnetaan euroiksi käyttäen sen kuukauden vaihtokurssia, jona komissio on vastaanottanut hakemuksen. 11 artikla Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Helleenien tasavallalle, Espanjan kuningaskunnalle, Ranskan tasavallalle, Irlannille, Italian tasavallalle, Alankomaiden kuningaskunnalle, Itävallan tasavallalle, Portugalin tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 28 päivänä heinäkuuta 2003. Komission puolesta Franz Fischler Komission jäsen (1) EYVL L 154, 9.6.2001, s. 22. (2) EYVL L 358, 31.12.2002, s. 59. ANEXO I/BILAG I/ANHANG I/ΠΑΡΑΡΤΗΜΑ I/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I >TAULUKON PAIKKA> ANEXO II/BILAG II/ANHANG II/ΠΑΡΑΡΤΗΜΑ II/ANNEX II/ANNEXE II/ALLEGATO II/BIJLAGE II/ANEXO II/LIITE II/BILAGA II >TAULUKON PAIKKA> ANEXO III/BILAG III/ANHANG III/ΠΑΡΑΡΤΗΜΑ III/ANNEX III/ANNEXE III/ALLEGATO III/BIJLAGE III/ANEXO III/LIITE III/BILAGA III >TAULUKON PAIKKA> ANEXO IV/BILAG IV/ANHANG IV/ΠΑΡΑΡΤΗΜΑ IV/ANNEX IV/ANNEXE IV/ALLEGATO IV/BIJLAGE IV/ANEXO IV/LIITE IV/BILAGA IV >TAULUKON PAIKKA> ANEXO V/BILAG V/ANHANG V/ΠΑΡΑΡΤΗΜΑ V/ANNEX V/ANNEXE V/ALLEGATO V/BIJLAGE V/ANEXO V/LIITE V/BILAGA V >TAULUKON PAIKKA> ANEXO VI/BILAG VI/ANHANG VI/ΠΑΡΑΡΤΗΜΑ VI/ANNEX VI/ANNEXE VI/ALLEGATO VI/BIJLAGE VI/ANEXO VI/LIITE VI/BILAGA VI >TAULUKON PAIKKA> ANEXO VII/BILAG VII/ANHANG VII/ΠΑΡΑΡΤΗΜΑ VII/ANNEX VII/ANNEXE VII/ALLEGATO VII/BIJLAGE VII/ANEXO VII/LIITE VII/BILAGA VII >TAULUKON PAIKKA>